Таудағы тазалыққа жауап беретін құс: Алматы облысында сақалтай видеоға түсіп қалды
DATE: 22:20, 19 Қараша 2024 | GMT +5
TITLE: Таудағы тазалыққа жауап беретін құс: Алматы облысында сақалтай видеоға түсіп қалды
URL: https://kaz.inform.kz/news/taudagi-tazalikka-zhauap-beretn-kus-almati-oblisinda-sakaltay-videoga-tusp-kaldi-54ecdd/
META: DATE: 22:20, 19 Қараша 2024 | GMT +5
TOTAL WORDS: 110
AUTHOR(S):
TEXT: Қазақстанның Қызыл кітабына енген құстың видеосымен Орман шаруашылығы және жануарлар дүниесі комитеті әлеуметтік желіде бөлісті. «Шарын мемлекеттік ұлттық табиғи паркінің аумағында инспекторлар рейд барысында сақалтайды кездестірді. Ол Қазақстанның Қызыл кітабына 3-ші санат бойынша енгізілген. Бұл жыртқыш құстардың ең ірі түрлерінің бірі, салмағы 6 келіге дейін жетеді, ал қанаттарының құлашы 275 см», — деп хабарлады комитеттен. Сақалтай — қозықұмай, көкжөре секілді күндізгі жыртқыш құстар отрядының қаршыға тұқымдасына жататын ірі құс. Ол Жетісу, Жоңғар Алатауы мен тяньшаньда, Алтайда кездеседі. Теңіз деңгейінен 2000-4000 метр биіктіктегі шың-құздарды мекендейді. Ұясын таудың жартасты-құзды жерлеріне салады. Ақсу-Жабағылы және Алматы таулы қорықтарында 20 шақтысы қорғауға алынған. Осыған дейін Шарын ұлттық парк инспекторлары «Түркістан сілеусінін» фотоға түсіріп алған еді
